Amelia Opie

Amelia Opie (født Alderson 12. november 1769, død 2. desember 1853) var en engelsk forfatter som skrev en rekke romaner i romantiske periode tidlig på 1800-tallet og fram til 1828. Hun skrev sin første roman, The Dangers of Coquetry, i en alder av 18 år. Den ble utgitt anonymt i 1790. Den neste fulgte i 1801. Hun skrev også en rekke diktsamlinger.


== Liv og virke ==

Amelia Alderson datter av legen James Alderson og Amelia Briggs fra Norwich. Hun var søskenbarn av den kjente dommeren Edward Hall Alderson og korresponderte med han gjennom hele sitt liv. En annen fetter var kunstneren Henry Perronet Briggs.
Amelia Alderson hadde vokst opp med radikale ideer og var en glødende beundrer av John Horne Tooke. Hun hadde tett kontakt med aktivister som John Philip Kemble, Sarah Siddons, William Godwin og Mary Wollstonecraft.
I 1798 giftet Alderson seg med kunstmaleren John Opie. Deres ni år lange ekteskap var meget lykkelig, selv om hennes mann ikke delte hennes interesse for samfunnslivet. Han malte hennes portrett, og hun kom til å skrive hans biografi. Med hans oppmuntring fullførte hun i 1801 sin andre roman,  Father and Daughter, som viste særegen fantasi og patos.


== Forfatterskap ==
Amelia Opie utga jevnlig etter det. I 1802 fullførte hun en diktsamling. Følgende bøker fulgte: Adeline Mowbray (1804), Simple Tales (1806), Temper (1812), Tales of Real Life (1813), Valentine's Eve (1816), Tales of the Heart (1818), og Madeline (1822).
Hun hadde skrevet The Dangers of Coquetry (1790) da hun var kun 18 år. Father and Daughter (1801) handlet om foreldet dyd og familieforsoning. Oppmuntret av Mary Wollstonecraft ga hun ut Adeline Mowbray (1804), hvor hun utforsket forholdet mellom mor og datter. Denne romanen benyttet et liketil og frimodig språk for å formidle den moral som kunne få såvel kvinner som menn til forkaste familiens ønsker og således sette sin framtid i fare.
Det meste av Amelia Opies liv ble tilbrakt dels i London og dels i Norwich. Hun var venner med  Walter Scott, Richard Brinsley Sheridan og madame de Stael. I 1825 under innflytelse av Joseph John Gurney ble hun medlem av det religiøse vennenes samfunn, det vil si kvekerne. Etter en bok kalt for Detraction Displayed og bidrag til ulike magasiner sluttet hun å skrive. Resten av hennes liv ble tilbrakt med reisning og veldedighetsarbeid.
Selv sent i livet opprettholdt Opie forbindelser med forfattere, eksempelvis mottok hun George Borrow som en gjest. Etter et besøk til Cromer, et feriested ved kysten av nordlige Norfolk, ble hun forkjølet og hun trakk seg tilbake til sitt soverom. Et år senere den 2. desember 1853 døde hun  Norwich. Det ble sagt at hun beholdt livlighet til det siste. Hun ble gravlagt i Gildencroft, kvekernes gravlund i Norwich.
En biografi om henne, A Life, skrevet av Miss Cecilia Lucy Brightwell, ble utgitt i 1854.


== Bibliografi ==
Romaner og fortellingerDangers of Coquetry.  (utgitt anonymt) 1790
The Father and Daughter.  1801
Adeline Mowbray.  1804
Simple Tales.  1806
Temper  1812
First Chapter of Accidents.  1813
Tales of Real Life.  1813
Valentine's Eve.  1816
New Tales.  1818
Tales of the Heart.  1820
Madeline.  1822
Illustrations of Lying.  1824
Tales of the Pemberton Family for Children.  1825
The Last Voyage.  1828
Detraction Displayed.  1828
Miscellaneous Tales. (12 bind) 1845-7BiografierMemoir of John Opie.  1809
Sketch of Mrs. Roberts.  1814PoesiMaid of Corinth.  1801
Elegy to the Memory of the Duke of Bedford. 1802
Poems. 1803
Lines to General Kosciusko.  1803
Song  to Stella.  1803
The Warrior's Return.  1808
The Black Man's Lament.  1826
Lays for the Dead.  1834AnnetRecollections of Days in Holland.  1840


== Referanser ==


== Litteratur ==
Eberle, Roxanne (1994): «Amelia Opie's 'Adeline Mowbray': Diverting the Libertine Gaze; Or, The Vindication of a Fallen Woman» i: Studies in the Novel 26 (2), s. 121–152.
Howard, Carol (1998): «'The Story of the Pineapple': Sentimental Abolitionism and Moral Motherhood in Amelia Opie's Adeline Mowbray» i: Studies in the Novel 30, s. 355–176.
Howard, Susan K. (1992): «Amelia Opie» i: British Romantic Novelists, 1789–1832. Red. Bradford K. Mudge. Detroit: Gale Research.
Kelly, Gary (1980): «Discharging Debts: The Moral Economy of Amelia Opie's Fiction» i: The Wordsworth Circle 11, s. 198–203.
Kelly, Gary (1989): English Fiction of the Romantic Period, 1789-1830. London: Longman.
King, Shelley & Pierce, John B. (2003): «Introduction» i: The Father and Daughter med Dangers of Coquetry. Peterborough: Broadview Press.
Simmons, Jr., James R. (1996): «Amelia Opie» i: British Short-Fiction Writers, 1800–1880. Red. John R. Greenfield. Detroit: Gale Research.
Spender, Dale (1986): Mothers of the Novel: 100 Good Women Writers Before Jane Austen. London: Pandora.
St. Clair, William (1989): The Godwins and Shelleys: The Biography of a Family. London: Faber and Faber.
Staves, Susan (1980–81): «British Seduced Maidens» i: Eighteenth-Century Studies 12, s. 109–134.
Ty, Eleanor (1998): Empowering the Feminine: The Narratives of Mary Robinson, Jane West, and Amelia Opie, 1796–1812. Toronto: University of Toronto Press.


== Eksterne lenker ==
Amelia Opie og Norwich (engelsk)
Arkivmateriale knyttet til Amelia Opie i UK National Archives
Sidney Lee, red. (1895): «Opie, Amelia» i: Dictionary of National Biography 42. London: Smith, Elder & Co. s. 226–230.